Document ID: /roh_data/filtered/fineweb-2-filterrobots_roh.jsonl.gz/44674

La suprastanza communala da Puntraschigna beneventa che l'occurrenza vegn realisada en l'Engiadina ed a Puntraschigna ed ha perquai concedì ina finanziaziun da partenza da 30'000 francs. I
Il World Ethic Forum è planisà per il 1. fin ils 3 d'october da quest onn. En il center stat il discurs etic. Finamira saja dad elavurar propostas e vias per realisar in mund, nua ch'ils dretgs da tut las creaturas e da la terra sco tala vegnan renconuschids e respectads, resulta ord ina descripziun dal project.
Persunalitads da la Svizra e da l'entir mund
I vegn spetgà che radund 500 persunas sa participeschan al Forum. Dasper bleras persunalitads svizras, è annunziada er la germanista, sociologa e schurnalista keniana, Rita Auma Obama. Ella è ina mesa sora da l'anteriur president american, Barack Obama.
President da l'uniun World Ethic Forum è Mark Zumbühl, anteriur mainafatschenta da la Pro Infirmis, e mainafatschenta dal forum è Linard Bardill.